钦定古今图书集成/理学汇编/经籍典/第123卷 > 朱子全书二 > 《君牙》
## 钦定古今图书集成/理学汇编/经籍典/第123卷 > 朱子全书二 > 《君牙》

安卿问：“《君牙》《冏命》等篇见得穆王气象甚好，而后来
乃有‘车辙马迹驰天下’之事，如何？”曰：“此篇乃内史太
史之属所作，犹今之翰林作制诰。然如《君陈》《周官》《蔡
仲之命》《微子之命》等篇，亦是当时此等文字自有个
格子，首呼其名而告之，末又为呜呼之辞以戒之，篇
篇皆然。观之可见。如《大诰》《梓材》《多方》《多士》等篇，乃当”
时编人君告其民之辞，多是方言，如“卬”字即“我”字。沈存中以为秦语平音而谓之“卬”，故《诸诰》等篇，当时下
民晓得，而今士人不晓得。如《尚书》《尚衣》《尚食》，尚乃主
守之意，而秦语作平音，与“常”字同。《诸命》等篇，今士人
以为易晓，而当时下民却晓不得。

右语类一条